Forțe din cadrul Detașamentului de Pompieri Drăgășani și Stației de Pompieri Grădiștea, cu o autospecială de stingere cu modul de descarcerare, o autospecială de descarcerare, un container multirisc, un autocamion cu materiale de construcții, o ambulanță SMURD și două ambulanțe SAJ, intervin în acest moment, pentru salvarea a două persoane, surprinse de un mal de pământ, în localitatea Sinești.
În sprijin a fost trimis și containerul multirisc din cadrul Detașamentului de Pompieri Râmnicu Vâlcea. Echipajele operative sosite la locul evenimentului au constatat că o persoană este surprinsă până la brâu, iar cea de-a doua este acoperită complet.
Salvatorii au reușit să extragă persoana surprinsă pe jumătate de malul de pământ, pe care au predat-o, conștientă, echipajului SMURD. Se depun eforturi pentru extragerea celei de-a doua persoane.
Cei doi bărbații au 44 și 50 de ani și lucrau la șanțurile pentru canalizare.
Misiune în dinamică. Revenim cu detalii.